《南歌子（时方自佥厅会议催科，事罢即作此游）》
宋代·姚述尧

误入红莲幕，来依玉树丛。也将尘迹寄东风。忙里偷闲同到、此山中。

迥野韶华丽，晴岚秀色钟。凭高凝望倦扶筇。喜见今年和气、满南东。

作者简介：[约公元一一七三年前后在世]字道进，华亭人。生卒年均不详，约宋孝宗乾道末前后在世。生平事迹不可考。工词，著有箫台公馀词一卷，《强村丛书》传于世。